[{"text_idx": "#000001", "text": "Mae Cymdeithas y Cyflogwyr, y CBI, wedi cyhoeddi maniffesto busnes ar gyfer etholiad y Cynulliad yn 2016 gan esbonio eu \"gweledigaeth\" am sut y gall Cymru sicrhau ei dyfodol economaidd yn y blynyddoedd i ddod."}, {"text_idx": "#000002", "text": "Yn y ddogfen 'Cynllun ar gyfer ffyniant' mae'r CBI yn gosod y polisiau y mae busnesau am eu gweld yn cael eu mabwysiadu gan y llywodraeth nesaf yn y Cynulliad."}, {"text_idx": "#000003", "text": "Mae argymhellion y CBI yn cynnwys sefydlu wyth cyngor sir erbyn 2018 i greu comisiwn isadeiledd a Chyngor Twf Cymru. Byddai'r gymdeithas hefyd yn hoffi gweld cymorth gwarchod plant i rieni sydd yn gweithio mewn ardaloedd ble mae perfformiad addysg plant ar ei isaf."}, {"text_idx": "#000004", "text": "Dywed y gymdeithas y byddai ei hargymhellion yn adfywio twf mewn ffordd \"radical\". Dywedodd Emma Watkins, cyfarwyddwr y CBI yng Nghymru: \"Gan gydweithio, gall busnesau a llywodraeth wneud Cymru'n 2020 yn fwy llwyddianus, yn fwy cynhaliol a bywiog. Mae'r Gymru yr ydym am ei gweld yn Gymru fyddai'n gweithio i bawb.\""}, {"text_idx": "#000006", "text": "\"Mae maniffesto CBI Cymru wedi cael ei ddatblygu gan fusnesau ar hyd a lled Cymru, o bob sector a phob maint o'r economi. Rydym yn sefyll yn barod i weithio gyda llywodraeth a'n harweinwyr gwleidyddol i gynnig twf a chyfle i bawb.\""}, {"text_idx": "#000007", "text": "Dywedodd cadeirydd y CBI yng Nghymru, Chris Sutton: \"Wrth i'r economi adnewyddu, bydd Cymru'n wynebu cystadleuaeth gadarn o ranbarthau Lloegr a chenhedloedd eraill o gwmpas y byd. Gyda sector breifat fechan a chynhyrchiant isel nid oes modd i ni laesu dwylo."}, {"text_idx": "#000008", "text": "\"Mae gan lywodraeth nesaf Cymru gyfle hanesyddol i osod mesurau pellgyrhaeddol mewn grym fydd yn cau y bwlch economaidd gyda rhanbarthau a chenhedloedd eraill i ddelifro'r ffyniant y mae Cymru ei angen."}, {"text_idx": "#000009", "text": "\"Bydd llwyddo i gael economi fwy cynaliadwy a chynnig mwy o gyfleoedd gwell i bawb yn cymryd arweinyddiaeth, cydweithio a phartneriaethau.\""}, {"text_idx": "#000010", "text": "Prif StraeonYsgolion o Gymru yn wynebu trafferthion yn DoverPublished30 munud yn o\u0302l'Rhesymol' i newid arwyddair 'byd gwyn' eisteddfodPublished5 awr yn o\u0302lCyfraith beiciau dw\u0302r 'ddim yn mynd yn ddigon pell'Published4 awr yn o\u0302l"}, {"text_idx": "#000023", "text": "Cysylltwch a\u0302 niTabledi a ffonau symudolHefyd yn Gymraeg"}]